टेक्निकल सपोर्ट का झांसा दे विदेशियों को ठगते थे; 3 महिलाओं समेत 14 काबू
Gurugram Crime News हरियाणा की गुरुग्राम पुलिस ने विदेशी नागरिकों को टेक्निकल सपोर्ट देने के नाम पर ठगी करने वाले एक कॉल सेंटर का पर्दाफाश किया है। यह सेक्टर 49 की यूनिवर्सल ट्रेड टावर के एक मकान में चल रहा था। यहां से पुलिस ने कॉल सेंटर संचालक
हरियाणा की गुरुग्राम पुलिस ने विदेशी नागरिकों को टेक्निकल सपोर्ट देने के नाम पर ठगी करने वाले एक कॉल सेंटर का पर्दाफाश किया है। यह सेक्टर 49 की यूनिवर्सल ट्रेड टावर के एक मकान में चल रहा था। यहां से पुलिस ने कॉल सेंटर संचालक आदित्य व 3 महिलाओं सहित कुल 14 आरोपियों को काबू किया। इनके खिलाफ धारा 420, 120B IPC व 66, 66D, 75, IT Act. के तहत थाना साइबर अपराध पूर्व में मामला दर्ज किया गया है।
सूचना के बाद पुलिस की रेडिंग टीम ने कॉल सेंटर पर रेड की। मौके पर फर्जी तरीके से कॉल सेंटर चला विदेशी नागरिकों को तकनीकी सहायता देने के नाम पर धोखाधड़ी की जा रही थी। पुलिस ने कॉल सेंटर संचालक आदित्य व 3 महिलाओं सहित कुल 14 आरोपियों को काबू किया है।
इनकी हुई गिरफ्तारी
इनकी पहचान आदित्य (संचालक), अंकित चड्डा, आकाश सेन, सूरज मिश्रा, आयुष सक्सेना, हेमंत शर्मा, संजीव शुक्ला, अजय कुमार, आशुतोष शर्मा, पंकज कुमार, तुषार कुमार और आरोपी महिला राजदीपा दास गुप्ता उर्फ जेनी, देविका पुरानदे व मनीषा के रूप में हुई है। पुलिस ने आरोपियों से इस पूरी जालसाजी में प्रयोग किए जाने वाले 5 मोबाइल और 14 लैपटॉप बरामद कर आगामी कार्यवाही शुरू कर दी है।
ऐसे देते थे ठगी को अंजाम
आरोपियों ने पूछताछ में बताया कि आदित्य सिंह इन 13 कर्मचारी के साथ मिलकर इस फर्जी कॉल सेंटर को चला रहा था। सभी कर्मचारियों को सैलरी पर रखा हुआ था। आदित्य सिंह ने पूछताछ में बताया कि वह अपने सभी साथियों के साथ मिलकर REAL PBX DAILER के माध्यम से टोल फ्री नम्बर पर आने वाली कॉल को सुनते हैं।
विभिन्न तरीकों से USA/विदेशी नागरिकों के पास Amazon, PayPal, Ebay, Zelle व Cash app इत्यादि का ऑर्डर लेने के बाद ऑर्डर कैंसिल करने की बातें कहकर उनके लिए समस्या उत्पन्न करते और फिर उसी समस्या को दूर करने के नाम पर उनके साथ ठगी करतेI ठगी करने के बाद टोल फ्री नंबर को भी बदल देते थे।
समस्या को दूर करने का देते थे झांसा
पुलिस पूछताछ में यह भी सामने आया कि कस्टमर जब इनके द्वारा दिए गए टोल फ्री नंबर पर कॉल करता तो वह कॉल इनके पास वेंडर के माध्यम से कनेक्ट होती थी। कस्टमर इन्हें अपनी परेशानी बताते तो ये उनकी परेशानी का समाधान करने के लिए पहले उन्हें अपने विश्वास में लेते और उसकी समस्या दूर करने के नाम पर Anydesk, Team Viewer, Ultra Viewer आदि एप्लिकेशन के माध्यम से उसके सिस्टम का रिमोट एक्सेस प्राप्त कर लेते।
उन्हें वास्तविक बात ना बताकर उन्हें अन्य समस्याओं के बारे में बताते, जिनमें निजी जानकारी का रिस्क, हैकर द्वारा अकाउंट हैक करना, डिवाइस असुरक्षित, फाइनेंसियल इनफार्मेशन लीक व चाईल्ड पोर्नोग्राफी इत्यादि के बारे में बताते फिर उस समस्या को दूर करने के नाम पर कॉलर से 100-500 डॉलर की ठगी कर लेते। कस्टमर से पेमेंट गिफ्ट कार्ड (Amazon, Paypal, Cash app, Gift Card etc.) व CDM के माध्यम से अपने बैंक के खाते में लेते थे।
एक हफ्ते में 3 फर्जी कॉल सेंटर का भंडाफोड़
गौरतलब रहे गुरुग्राम पुलिस ने बीते 1 हफ्ते में विदेशी नागरिकों के साथ कस्टमर सर्विस के नाम पर ठगी करने वाले तीन फर्जी कॉल सेंटरों का भंडाफोड़ किया है तथा गुरुग्राम पुलिस की माने तो ऐसे फर्जी कॉल सेंटर पर लगातार पुलिस की पैनी नजर है और लगातार ऐसे कॉ सेंटरों की सूचना मिलने पर तत्परता से कार्रवाई को अंजाम दिया जा रहा है।